Odločba Komisije

z dne 20. aprila 2004

o spremembi Odločbe 2003/526/ES glede vključitve Slovaške med tiste države članice, za katere se v zvezi s klasično prašičjo kugo uporabljajo nekateri ukrepi nadzora bolezni

(notificirano pod dokumentarno številko K(2004) 1389)

(Besedilo velja za EGP)

(2004/375/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti člena 2(3) Pogodbe,

ob upoštevanju Akta o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške [1] ter zlasti člena 57 Akta,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [2] ter zlasti člena 10(4) Direktive,

ob upoštevanju naslednjega:

(1) Kot odgovor na klasično prašičjo kugo v nekaterih mejnih delih držav članic, je Komisija med drugim sprejela Odločbo 2003/526/ES [3], ki glede te bolezni vzpostavlja nekaj dodatnih ukrepov za nadzor.

(2) Pojav klasične prašičje kuge pri divjih prašičih v nekaterih delih Slovaške je dokaz, da so glede te nove države članice nujni ukrepi Skupnosti. Navedeni ukrepi bi morali upoštevati, da zadevna območja Slovaške niso mejna okužena območja drugih držav članic.

(3) Ukrepe, določene v tej odločbi, je treba uporabiti ne glede na program izkoreninjenja, ki naj bi se izvajal na območju Slovaške, okuženem s klasično prašičjo kugo, v skladu s členom 16 Direktive Sveta 2001/89/ES z dne 23. oktobra 2001 o ukrepih Skupnosti za nadzor klasične prašičje kuge [4].

(4) Z vidika sedanjega stanja bolezni v Slovaški je ustrezno, da se Slovaška vključi med države članice, za katere se uporabljajo nekateri ukrepi za nadzor bolezni v zvezi s klasično prašičjo kugo.

(5) Odločbo 2003/526/ES je torej treba ustrezno spremeniti.

(6) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Odločba 2003/526/ES se spremeni:

1. v členu 2(1) se uvodni stavek nadomesti z:

"1. Nemčija, Francija, Luksemburg in Slovaška (v nadaljevanju: "zadevne države članice") zagotovijo, da se iz teh držav članic ne odpremlja prašičev, če niso:"

2. v členu 6(1) se uvodni stavek nadomesti z:

"1. Z odstopanjem od člena 1(1) in z odobritvijo namembne države članice lahko Nemčija, Francija in Luksemburg dovolijo odpremljanje prašičev, namenjenih z gospodarstev, ki se nahajajo znotraj območij, navedenih v delu I Priloge, na druga gospodarstva ali klavnice, ki so na območjih druge države članice, navedenih v delu I Priloge, pod pogojem, da prašiči prihajajo z gospodarstva, kjer:"

3. Priloga se nadomesti z besedilom v Prilogi k tej odločbi.

Člen 2

Ta odločba se začne uporabljati pod pogojem in z dnem začetka veljavnosti Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške.

Člen 3

Ta odločba je naslovljena na države članice.

V Bruslju, 20. aprila 2004

Za Komisijo

David Byrne

Član Komisije

[1] UL L 236, 23.9.2003, str. 33.

[2] UL L 224, 18.8.1990, str. 29. Direktiva, kakor je bila nazadnje spremenjena z Direktivo 2002/33/ES Evropskega parlamenta in Sveta (UL L 315, 19.11.2002, str. 14).

[3] UL L 183, 22.7.2003, str. 46. Odločba, kakor je bila nazadnje spremenjena z Odločbo 2004/283/ES (UL L 90, 27.3.2004, str. 70).

[4] UL L 316, 1.12.2001, str. 5.

--------------------------------------------------

PRILOGA

PRILOGA

DEL I Območja Nemčije, Francije in Luksemburga iz členov 2, 3, 5, 6, 7 in 8

1. Nemčija:

A. Severno Porenje-Vestfalija

- v Kreis Euskirchen: skupnost Schleiden, Dahlem, Blankenheim, Bad Muenstereifel, Euskirchen, Hellenthal, Kall; Mechernich, Nettersheim in Zuelpich;

- v Kreis Rhein-Sieg:, skupnost Rheinbach, Swisttal in Meckenheim;

- mesto Aachen;

- v Kreis Aachen: Monschau, Stollberg, Simmerath in Roetgen;

- v Kreis Dueren: Heimbach, Nideggen, Huertgenwald in Langerwehe.

B. Rhineland-Palatinate:

- Kreise: Ahrweiler, Bad Dürkheim, Bernkastel-Wittlich, Bitburg-Prüm, Cochem-Zell, Daun, Donnersbergkreis in Südliche Weinstraße;

- v Kreis Trier-Saarburg: območje vzhodno od reke Saar;

- v Kreis Mayen-Koblenz: območje zahodno od reke Ren;

- mesta: Alzey, Landau, Kaiserslautern, Neustadt an der Weinstraße, Pirmasens, Speyer in Trier;

- v mestu Koblenz: območje zahodno od reke Ren;

- v Kreis Birkenfeld: skupnost Baumholder in Truppenübungsplatz Baumholder, Birkenfeld, Rhaunen; v skupnosti Herrstein: občine Allenbach, Bruchweiler, Kempfeld, Langweiler, Sensweiler in Wirschweiler;

- v Kreis Rhein-Hunsrück-Kreis: skupnost Boppard, Verbandsgemeinde Emmelshausen, Kastellaun, Kirchberg; v skupnosti Rheinböllen: občine Benzweiler, Kisselbach, Liebshausen in Steinbach; skupnost Simmern in St. Goar-Oberwesel;

- v Kreis Alzey-Worms: občine Stein-Bockenheim, Wonsheim, Siefersheim, Wöllstein, Gumbsheim, Eckelsheim, Wendelsheim, Nieder-Wiesen, Nack, Erbes-Büdesheim, Flonheim, Bornheim, Lonsheim, Bermersheim vor der Höhe, Albig, Bechenheim, Offenheim, Mauchenheim, Freimersheim, Wahlheim, Kettenheim, Esselborn, Dintesheim, Flomborn, Eppelsheim, Ober-Flörsheim, Hangen-Weisheim, Gundersheim, Bermersheim, Gundheim, Framersheim, Gau-Heppenheim skupnost Monsheim in Alzey;

- v Kreis Bad Kreuznach: občine Becherbach, Reiffelbach, Schmittweiler, Callbach, Meisenheim, Breitenheim, Rehborn, Lettweiler, Odernheim a. Glan, Oberhausen a. d. Nahe, Duchroth, Hallgarten, Feilbingert, Hochstätten, Niederhausen, Norheim, Bad Münster a. Stein-Ebernburg, Altenbamberg, Fürfeld, Tiefenthal, Neu-Bamberg in Frei-Laubersheim;

- v Kreis Germersheim: skupnost Lingenfeld, Bellheim in Germersheim;

- v Kreis Kaiserslautern: skupnost Weilerbach, Otterbach, Otterberg, Enkenbach-Alsenborn, Hochspeyer, Kaiserslautern-Süd, Landstuhl, Bruchmühlbach-Miesau; občine Hütschenhausen, Ramstein-Miesenbach, Steinwenden in Kottweiler-Schwanden;

- v Kreis Kusel: občine Odenbach, Adenbach, Cronenberg, Ginsweiler, Hohenöllen, Lohnweiler, Heinzenhausen, Nussbach, Reipoltskirchen, Hefersweiler, Relsberg, Einöllen, Oberweiler-Tiefenbach, Wolfstein, Kreimbach-Kaulbach, Rutsweiler a.d. Lauter, Rothselberg, Jettenbach in Bosenbach;

- v Kreis Ludwigshafen: skupnost Dudenhofen, Waldsee, Böhl-Iggelheim, Schifferstadt, Römerberg in Altrip;

- v Kreis Südwestpfalz: skupnost Waldfischbach-Burgalben, Rodalben, Hauenstein, Dahner-Felsenland, Pirmasens-Land, Thaleischweiler-Fröschen; občine Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben in Knopp-Labach.

C. Saarland:

- v Kreis Merzig-Wadern: skupnost Mettlach, Merzig, Beckingen, Losheim, Weiskirchen in Wadern;

- v Kreis Saarlouis: skupnost Dillingen, Bous, Ensdorf, Schwalbach, Saarwellingen, Nalbach, Lebach, Schmelz in Saarlouis;

- v Kreis Sankt Wendel: skupnost Nonnweiler, Nohfelden and Tholey.

2. Francija:

- ozemlje departmaja Moselle, ki se nahaja: (i) severno od reke Moselle od mesta Thionville do meje z Luksemburgom; in (ii) vzhodno od avtoceste A31 od mesta Thionville do meje z Luksemburgom.

- ozemlje departmaja Bas-Rhine in Moselle, ki se nahaja: "-zahodno od ceste D 264 od meje z Nemčijo pri Wissembourgu do Soultz sous forêts; severno od ceste D 28 od Soultz sous forêts do Reichshoffen (celotno ozemlje občine Reichshoffen je vključeno v območje); vzhodno od ceste D 62 od mesta Reichshoffen do Bitche in nato vzhodno od ceste D 35 od Bitche do meje z Nemčijo (v Ohrenthalu); južno od meje z Nemčijo od Ohrenthala do Wissembourga."

3. Luksemburg: celotno ozemlje Luksemburga

DEL II Območja Slovaške iz členov 2, 3, 5, 7 in 8

Regionalna uprava za veterino in prehrano (RUVP) v Trnavi (vključno z regijami Piestany, Hlohovec in Trnava); Levice (vključno z regijo Levice); Nitra (vključno z regijama Nitra in Zlaté Moravce); Topol'čany (vključno z regijo Topol'čany); Nové Mesto nad Váhom (vključno z regijo Nové Mesto nad Váhom); Trenčín (vključno z regijama Trenčín in Bánovce nad Bebravou) Prievidza (vključno z regijama Prievidza in Partizánske); Púchov (vključno z regijama Púchov in Ilava); Žiar nad Hronom (vključno z regijami Žiar nad Hronom, Žarnovica in Banská Štiavnica); Zvolen (vključno z regijama Zvolen in Detva); Banská Bystrica (vključno z regijama Banská Bystrica in Brezno).“

--------------------------------------------------